gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl pt gl pt gl gl gl gl gl gl gl gl gl en gl gl gl es gl en gl gl en gl gl en gl gl en gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación e o Concello de Betanzos impulsan a rehabilitación do convento das Donas para convertelo en centro social
plan-unico 05 de Outubro de 2021
O ente provincial cofinancia preto do 50% da iniciativa, achegando 178.184 euros
Valentín González Formoso informa de que con esta actuación "seguimos a devolver espazos á veciñanza para o seu uso e desfrute público, ao mesmo tempo que recuperamos unha construción histórica para poñer en relevo o seu valor monumental e cultural"
As obras crearán dúas salas de uso múltiple que acollerán actividades de lecer, estudo, exposicións e zonas de convivencia
A Deputación da Coruña e o Concello de Betanzos suman forzas para rehabilitar o convento das Donas e convertelo en centro sociocultural para a veciñanza do municipio. As actuacións contan cun orzamento total de 383.949 euros, dos que o ente provincial achegará preto do 50% (178.184 euros), mentres que o restante será achegado polo Consistorio. As actuacións están en fase de licitación e poderán presentarse propostas ata o 18 de outubro.
O considerado como edificio máis antigo de Betanzos contará cunha nova vida a partir dos traballos de reconstrución, cos que se busca volver situar a infraestrutura como espazo de referencia, valor do que gozou no seu tempo. O presidente da Deputación da Coruña, Valentín González Formoso, destacou que con esta intervención "seguimos a devolver espazos á veciñanza para o seu uso e desfrute público, ao mesmo tempo que recuperamos unha construción histórica para poñer en relevo o seu valor monumental e cultural". Pola súa banda a alcaldesa de Betanzos, María Barral, informou que con este proxecto intentarase "devolverlle a vida a unha peza singular, o dereito a ser usado e entendido como espazo público".
As obras permitirán crear un centro sociocultural con dúas salas de uso múltiple que acollerán actividades de lecer, estudo, exposicións e zonas de convivencia. Así pois, as tarefas rehabilitarán o corpo principal como espazo único, amplo, de uso colectivo, favorecendo a accesibilidade para todas as persoas.
Deste modo, consolidaranse os muros e confeccionarase a cuberta ca volumetría orixinal. Esta sala única contará con dous accesos, un exterior, desde o patio, e outro de nova apertura desde unha antesala. Os labores conservarán como lembranza dunha época recente o azulexado de pezas hidráulicas que reflicten o uso doméstico que tivo nas derradeiras décadas o lugar. Por último, reporanse as trabes de forxado intermedio na cota do forxado interior.
Dentro das medidas integraranse e restauraranse os muros do perímetro, que hoxe constitúen un patio, poñendo en valor os arcos como elementos singulares. O do muro norte recuperarase para poder valer como entrada, tal e como foi orixinariamente, e o do sur quedará como acceso alternativo á sala de nova creación.
Dentro da proposta configurarase un patio, recuperando a idea orixinal do conxunto. Este contará con dous espazos: unha antesala de chegada, onde se situarán os servizos, instalacións, armarios, futuros paneis informativos e calquera outro elemento que indique e invite a participar nas actividades que se leven a cabo na infraestrutura, e unha sala de usos múltiples para ser utilizada como espazo de reunións, charlas ou actividades lúdicas para todos os públicos. Esta peza estará definida polo muro existente e un peche acristalado que delimitará o patio. A contorna do monumento tamén será protagonista de diferentes actuacións que permitirán integrar o renovado edificio na zona. O prazo de execución das actuacións estímase nun total de doce meses.
Plan de Formación Agrupado 2021
Plans anuais de contratación. Historico
Plan de formacion agrupado 2019
A Deputación o Concello de Ortigueira completan a reforma da Biblioteca Juan…
A Deputación e o Concello de Malpica invisten 109.000 euros na instalación de…
A Deputación financia a reurbanización doutros dous bloques do barrio de San…
Cerceda financia a construción de dúas sendas peonís cos fondos do Plan…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web